**АДАМБЕКОВА Қамар Шаймерденқызы,**

**«Асылмұра» жалпы білім беретін мектебінің биология пәні мұғалімі.**

**Түркістан облысы, Мақтаарал ауданы**

**ТӨЛЕБИЛІК ӘРІПТЕСТЕР МАҚТААРАЛДА**

Облыстық білім беруді дамыту орталығының ұйымдастыруымен «Ауданнан-Ауданға» жобасы аясында Төлеби ауданының білім бөлімінің қызметкерлері Мақтаарал ауданы білім бөліміне қарасты С.Рахымов атындағы жалпы білім беретін мектебінің базасында «Білім беруді цифрландыру арқылы білім сапасын арттырудың тиімді жолдары» тақырыбында кездесу өтті және білім саласының мамандары тәжірибе алмасты. Әдістемелік күннің іс –шарасын облыстық білім беруді дамыту орталығының маманы С.Тілеулиев, Төлеби ауданы білім бөлімінің әдістемелік кабинеттің меңгерушісі Тұрғанова Ақмарал және Мақтаарал ауданының білім бөлімінің әдістемелік кабинетінің меңгерушісі Исламова Ултуар Құдайбергенқызы салтанатты түрде ашты.

Әдістемелік күннің мақсаты – педагогикалық менеджмент, педагогтардың цифрлық құзыреттілігін дамыту және білім беруді цифрландыру арқылы білім сапасын арттырудың негізгі аспектілерін қарастыру. Сонымен бірге талдау, әр пән бойынша білім сапасын арттыруда жүйелі жұмыс жүргізу, әдістемелік көмек беру көзделген.

Төлеби ауданы білім бөлімінің әдіскері Рүстенбек Гулзинат және Балдыберек ЖББМ биология пәні мұғалімі А. Туленова «Мұғалімнің кәсіби құзыреттілігі: жасанды интеллект білімге қол жеткізу мүмкіндіктері» тақырыбында презентациялық жұмыстарын ұсынды. Нәтижеде білім сапасын арттыру мақсатында цифрлық технологияларды сабақ барысында ұтымды пайдаланып, қолданудың тиімділігімен таныстырды.

«№8 ЖББМ биология пәні мұғалімі Г. Молдабаева «Эволюциялық даму» тарауы бойынша оқушылардың функционалдық сауаттылығын арттырудың тиімді әдістері мен тәсілдерін қолдану жолдарын шебер-сынып форматында өтті. Тапсырмалар, әдіс-тәсілдерді біріктіріп, ұштастырып, әріптестердің белсенді іс-әрекетте болуына ықпал етті.

М.Х.Дулати атындағы ЖББМ биология пәні мұғалімі А.Ислам ақпараттық құралдарды тиімді пайдалану арқылы үлгерімі төмен оқушылардың білім деңгейі артып, күрделі тақырыптарды визуалды және интерактивті материалдар арқылы жеңіл түсініп, электрондық ресурстарды қолдану өз бетімен іздену дағыдыларын дамытуға ықпал етуін қамтамасыз ететіндігіне көз жеткізді.

О.Әбдіқұл Бақытжанұлы «Жеңіс» ЖББМ химия пәні мұғалімі Әбдіқұл Олжас Бақытжанұлы презентациялық жұмыс арқылы «Химия эелементтерін оңай жаттату тәсілі» жобасын жүргізді. Осы тәсіл білімалушылардың қызығушылықтарының артып, білім сапасының көтерілуіне ықпал ететіндігіне тоқталды.

Бірінші мамыр ЖББМ химия пәні мұғалімі Б.Салыбекова «Химия сабағында виртуалды зертхананы тиімді өткізу үшін АКТ-ны ұтымды қолдану бойынша презентациялық жұмысын демонстрациялады. Зертханалық жұмыстардың жүргізілу барысын виртуалды түрде түрлендіру, ЖИ қолдану деңгейін жоғарылатып, білім алушы мен ұстаздың байланысын нығайтуға қол жеткізеді.

Әл-Фараби атындағы ЖББМ биология пәні мұғалімі Г.Қалыбаева «Бағалау жүйесіндегі инновациялар дұрыс бағалау арқылы кәсіби өсу» атты шебер-сыныпты өткізді. Мұғалімдер шебер-сынып барысында оқушылардың оқу нәтижелерін дербес және нақты бағалау үшін жасанды интеллекттің құралдарын тиімді қолдану дағдыларын игерді.

Қ.Мамытов атындағы ЖББМ биология пәні мұғалімі Н.Баймаханова «Жаратылыстану сауаттылығы бойынша биология пәнінен PISA халықаралық зерттеу тапсырмаларын дайындау алгоритмі» тақырыбында шебер-сынып өткізді. Функционалдық сауаттылық бойынша тапсырмалар әзірлеп, үйренді.Теориялық білімді практикада қолдануға мүмкіндік берді.

Әдістемелік күнге 300-ге жуық педагог қатысты. Шебер сыныптар, оқыту, ақпараттық семинарлар, тренингтер, тәжірибе сағаттары, коучингтер және ашық сабақтар өтті.

Мұғалімдерге әдістемелік көмек көрсетудің ауданнан-ауданға форматы мақсатты әрі жүйелі жүргізіліп, қорытындыланды.